Spionvare er forholdsvis utbredt. I februar 2001 trykket det anerkjente fagtidsskriftet et utdrag fra en rapport fra knyttet til Universitetet i Denver, der forskerne hadde analysert 16 ulike gratis tilleggsprogrammer («plug-ins») til den populære nettleseren Microsoft Internet Explorer. De oppdaget at samtlige «ringte hjem» og ga fra seg informasjon om bruken eller brukeren. I noen tilfelle ble brukerne riktignok informert om at programmet ville gjøre dette gjennom en såkalt klikklisens. Men selv når informasjon om overvåkning ble gitt, var den ofte formulert så uklart eller i så tekniske termer at det er tvilsomt om det kan tales om et samtykke. Programmene registrerte og rapporterte i de fleste tilfellene nettadresser (URL-er) som brukeren besøkte, og hvordan brukeren forholdt seg til produkter og tilbud fra konkurrenter. Ett av programmene registrerte og rapporterte også transaksjonsdata.